**Julius Reini** (s. 18. toukokuuta 2000 Genk, Belgia) on suomalainen jääkiekkopuolustaja, joka pelaa Mestis-joukkue Kokkolan Hermeksessä toistaiseksi voimassa olevalla sopimuksella vuokralla SM-liigajoukkue Hämeenlinnan Pallokerhosta.

Ura
---

### Seuraura

Reini syntyi Belgian Genkissä, kun hänen isänsä Juha Reini pelasi tuolloin jalkapalloa KRC Genkissä. Reini muutti perheineen Kokkolaan nelivuotiaana, kun Juha palasi Kokkolan Pallo-Veikkoihin. Julius Reini aloitti jääkiekkoilun Kokkolan Hermeksessä, josta hän siirtyi C-juniori-ikäisenä Turun Palloseuraan. Reini toimi kaudella 2016–2017 seuran C-nuorten kapteenina.

Heinäkuussa 2019 TPS lainasi Reinin koko kauden 2019–2020 kattavalla sopimuksella kasvattajaseuransa Kokkolan Hermeksen Mestis-joukkueeseen. Hänen tulokaskautensa toi siellä 44 runkosarjaottelussa tehot 4+7=11. Reini pelasi myös neljä Suomen Cupin ottelua tehopistein 1+2=3. Toukokuussa 2020 hän teki Hermeksen kanssa uuden, vuoden mittaisen sopimuksen. Reini voitti kaudella 2020–2021 koko Mestiksen pudotuspelien jäähypörssin 32 minuutillaan. Hän voitti kauden päätteeksi hopeaa. Kesäkuussa 2021 Reini teki Hermeksen kanssa vuoden mittaisen jatkosopimuksen. Kaudeksi 2021–2022 hänet nimettiin joukkueen varakapteeniksi.

Elokuussa 2022 Reini teki 1+1-vuotisen ja syyskuun loppuun asti kestävän tryoutin sisältävän sopimuksen SM-liigajoukkue Hämeenlinnan Pallokerhon kanssa. Hän sai tililleen ensimmäisen liigaottelunsa kauden 2022–2023 avauskierroksella 14. syyskuuta 2022 vieraissa Helsingin IFK:ta vastaan. Reini merkittiin HPK:n seitsemänneksi puolustajaksi. Reini jäi ottelussa kuitenkin ilman peliaikaa. Ensimmäiset jääaikansa SM-liigassa hän sai seuraavassa ottelussa 16. syyskuuta 2022 Mikkelin Jukureita vastaan. Reini merkittiin heti HPK:n ykköspuolustajapariin Juuso Hietasen viereen. Hän sai ottelussa jääaikaa 17.28 minuuttia. Reini sai myös syöttöpisteen Aleksi Mustosen tekemään maaliin. Liigauransa avausmaalin hän teki 21. lokakuuta 2022 Oulun Kärppiä vastaan. Tuomo Nukari ja Arto Mäkilä valitsivat Reinin ottelun Alumnien tähtien kolmostähdeksi. Kaikkiaan hän pelasi tulokaskautensa aikana 44 runkosarjaottelua tehopistein 1+7=8. Helmikuussa 2023 Reini teki HPK:n kanssa vuoden mittaisen jatkosopimuksen.

Kaudella 2023–2024, marraskuussa 2023 HPK lainasi Reinin yhden ottelun ajaksi Mestis-joukkue Forssan Palloseuraan. Joulukuussa seura vuokrasi hänet toistaiseksi voimassa olevalla sopimuksella hänen aiempaan seuraansa Kokkolan Hermekseen, jossa Reini pelasi 12 ottelua.

### Maajoukkueura

Reini on pelannut yhden poikien maaottelun.

Muuta
-----

Reinin isä Juha on entinen Suomen jalkapallomaajoukkuepuolustaja, joka pelasi Juliuksen syntymän aikaan ammattilaisena Belgiassa.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2017–2018 | TPS | A-SM | 16 | 0 | 5 | 5 | 26 | – | – | – | – | – |
| 2018–2019 | TPS | A-SM | 44 | 0 | 7 | 7 | 42 | – | – | – | – | – |
| 2019–2020 | Hermes | Mestis | 46 | 4 | 7 | 11 | 28 | – | – | – | – | – |
| 2020–2021 | Hermes | Mestis | 24 | 1 | 6 | 7 | 16 | 12 | 0 | 7 | 7 | 32 |
| 2021–2022 | Hermes **(A)** | Mestis | 42 | 1 | 14 | 15 | 55 | 2 | 0 | 0 | 0 | 2 |
| 2022–2023 | HPK | SM-liiga | 44 | 1 | 7 | 8 | 18 | – | – | – | – | – |
| 2023–2024 | HPK | SM-liiga | 30 | 0 | 3 | 3 | 20 | – | – | – | – | – |
|  | FPS | Mestis | 1 | 0 | 0 | 0 | 2 | – | – | – | – | – |
|  | Hermes | Mestis | 12 | 1 | 7 | 8 | 0 | – | – | – | – | – |
| 2 kautta | yhteensä | SM-liiga | 74 | 1 | 10 | 11 | 38 | – | – | – | – | – |
| 4 kautta | yhteensä | Mestis | 125 | 7 | 34 | 41 | 101 | 14 | 0 | 7 | 7 | 34 |

Lähteet
-------

* Julius Reini The Internet Hockey Databasessa (englanniksi)
* Julius Reini Eurohockey-sivustolla (englanniksi)
* Julius Reini *Elite Prospects*. Everysport Media Group AB.  (englanniksi)

### Viitteet

1. ↑  Julius Reini lainalle Kokkolan Hermekseen toistaiseksi voimassa olevalla vuokrasopimuksella. *facebook.com*.  11.12.2023. HPK Liiga Oy. Viitattu 11.12.2023.
2. 1 2 3 4 5 6  Julius Reini *Elite Prospects*. Everysport Media Group AB.  (englanniksi)
3. ↑  Gran, Lasse: Hermeksen Julius Reini tähtää kirkkaimpiin valoihin: "Tavoitteena on liiga ja työtä tehdään sen eteen" *kokkola-lehti.fi*.  29.9.2021. Hilla Group Oyj.  Arkistoitu 15.9.2022. Viitattu 16.9.2022.
4. ↑  JULIUS REINI LAINALLE JA AATU NISKANEN TESTIIN *kokkolanhermes.fi*.  8.7.2019. Edustus Hermes ry. Viitattu 16.9.2022.
5. ↑  Julius Reinille jatkopesti Kokkolaan – "Iso palanen meidän ensi kauden pakistoa" *Jatkoaika.com*.  27.5.2020. Jatkoaika r.y. Viitattu 16.9.2022.
6. ↑  JULIUS REINI JATKAA *kokkolanhermes.fi*.  15.6.2021. Edustus Hermes ry. Viitattu 16.9.2022.
7. ↑  ‼️Hermeksen kapteenisto kaudelle 2021-2022‼️ *facebook.com*.  15.9.2021. Edustus Hermes ry. Viitattu 16.9.2022.
8. 1 2  HPK kiinnitti viimeisen palasen puolustukseensa − Julius Reini täydentämään puolustuskalustoa *Jatkoaika.com*.  8.8.2022. Jatkoaika r.y. Viitattu 16.9.2022.
9. ↑  HIFK - HPK, 14.9.2022 *liiga.fi*.  14.9.2022. Jääkiekon SM-liiga Oy. Viitattu 16.9.2022.
10. ↑  HIFK - HPK, 14.9.2022 *liiga.fi*.  14.9.2022. Jääkiekon SM-liiga Oy. Viitattu 16.9.2022.
11. ↑  Jukurit - HPK, 16.9.2022 *liiga.fi*.  16.9.2022. Jääkiekon SM-liiga Oy. Viitattu 17.9.2022.
12. ↑  Jukurit - HPK, 16.9.2022 *liiga.fi*.  16.9.2022. Jääkiekon SM-liiga Oy. Viitattu 17.9.2022.
13. ↑  Jukurit - HPK, 16.9.2022 *liiga.fi*.  16.9.2022. Jääkiekon SM-liiga Oy. Viitattu 17.9.2022.
14. ↑  HPK - Kärpät, 21.10.2022 *liiga.fi*.  21.10.2022. Jääkiekon SM-liiga Oy. Viitattu 21.10.2022.
15. ↑  HPK:lle useita jatkosopimuksia: Toivola, Reini, Savolainen ja Ikonen – myös nuoret maalivahtilupaukset jatkavat *hpk.fi*.  25.3.2023. HPK Liiga Oy. Viitattu 26.2.2023.
16. ↑  Nihkeä esitys tuotti tappion *forssanpalloseura.fi*.  15.11.2023. FPS Hockey Oy. Viitattu 18.3.2024.
17. ↑  Julius Reini vuokralle Kokkolaan *hpk.fi*.  11.12.2023. HPK Liiga Oy. Viitattu 11.12.2023.

HPK – SM-liiga
1 Ki. Saarinen |
6 Pulli |
8 Alitalo |
10 Vesterinen |
12 Päivärinta |
14 Ahonen |
15 Virolainen |
17 Hietanen (**C**) |
18 Savolainen |
19 Rautiainen |
25 Huttunen |
29 Ruokonen |
30 Rajaniemi |
31 Markkanen |
35 Ka. Saarinen |
37 Ikonen |
38 Karjalainen |
40 Nurmi |
44 Reini |
46 Wallenius |
50 Skinnari |
53 Janatuinen |
54 Pärssinen |
65 Loimaranta |
71 Järvelä |
72 Andžans |
74 Nikkilä (**A**) |
80 Lundell |
81 Aaltonen |
82 Tuulola |
89 Ketola |
92 Toivonen |
95 Toivola (**A**) |
-- Juvonen |
-- Lukkari  

Valmentajat Lehtonen – Sirento-Manninen – Virta – Virtanen – Sarvela – Jokinen